# Keltski jezici

| Keltski jezici |
| --- |
| Države |  UK,  Francuska |
| Regije | Cornwall, Wales, Škotska, Irska, Bretanja, Patagonija i Otok Man |
| Broj govornika | oko 2.500,000,00 |
| Jezična porodica | Indoevropski jezici
* **Keltski jezici**
 |
| Pismo | Latinica |
| Jezični kodovi |
| ISO 639-1 | – |
| ISO 639-2 | `cel` |
| ISO 639-3 | – |
|  |

**Keltski jezici**  (engleski: *Celtic languages*; ISO 639-2 i 639-5 ) su ogranak indoevropske jezične porodice, koji su se govorili u velikom dijelu Zapadne Evrope u rimsko i predrimsko doba, a danas se govore uglavnom na Britanskim otocima i u Bretanji na sjeverozapadu Francuske. Keltski jezici se na kronološkoj i geografskoj bazi dijele na dvije grupe, poznate kao kontinentalne i otočke.

## Kontinentalni keltski jezici

Kontinentalni keltski je generički naziv za jezike koji su poznati u Klasičnoj filologiji kao Keltski i Gelski; u različitim vremenima u razdoblju od otprilike 1.000 godina (otprilike 500. pne. do 500.), rasprostirali su se na teritoriju koji se protezao od Galije do Iberije na jugu i Galatije na istoku. Veliki dio dokaza za kontinentalni keltski sastoji se od imena ličnosti, plemena i naselja zabilježenih od grčkih i latinskih pisaca. Samo u Galiji i u Sjevernoj Italiji su pronađeni natpisi, ali je njihovo tumačenje u većini slučajeva upitno.
Obzirom na prirodu tih dokaza, znanje o tim jezicima je uglavnom ograničeno na zvukovni sistem i mali dio vokabulara, pa se nemogu donijeti nikakvi konkretni zaključci
o historijskom razvoju ili razlikama među njima.

## Otočki keltski jezici

Otočni keltski odnosi se na keltske jezike rasprostranjene po Britanskim otocima i na bretonski koji se govori u Bretanji na sjeverozapadu Francuske.

Karta historijske rasprostranjenosti Keltskih jezika
## Lista keltskih jezika

Pojedini naučnici ovu jezičku grupu, dijele na kontinentalne keltske jezike i otočke keltske jezike, tvrdeći da su razlike između galskih i britonskih jezika nastale nakon odvajanja jezika od kontinentalne grupe. Druga grupa naučnika razlikuje P-keltski i Q-keltski, gde su svi kontinentalni keltski jezici osim keltiberskog svrstani u P-keltsku grupu.

Po P- Q klasifikaciji prvi jezik koji se izdvojio iz protokeltskog je bio galski, budući da ima neke arhaične karakteristike. Po kontinentalno-otočkoj klasifikaciji do razdvajanja galskih i britonskih jezika došlo je tek nakon kontinentalno-otočke podjele.

### Kontinentalni/Otočki

* Protokeltski
	+ Kontinentalni keltski
		- Galski
			* Lepontski
			* Norijski
			* Cisalpinski galski
			* Galatski
		- Keltiberski
	+ Otočki keltski
		- Gelski
			* Arhaični irski
			* Staroirski
				+ Srednjovjekovni irski
				+ Irski
				+ Škotski gelski
				+ Manski
		- Britonski jezici
			* Piktski
			* Britski
				+ Ivernijski
				+ Kambrijski
				+ Starovelški
					- Srednjovjekovni velški
						* Velški
				+ Jugozapadni britonski
					- Bretonski
					- Kornijski

### P-keltski/Q-keltski

Po P/Q klasifikaciji, keltska jezična porodica bila bi organizirana ovako:

* Protokeltski
	+ P-keltski
		- Galski
			* Lepontski
			* Norijski
			* Galatski
		- Britonski
			* Kambrijski
			* Piktski
			* Starovelški
				+ Srednjovjekovni velški
					- Velški
			* Jugozapadni britonski
				+ Bretonski
				+ Kornijski
	+ Q-keltski
		- Keltiberski
		- Gelski
			* Arhaični irski
			* Staroirski
			* Srednjovjekovni irski
				+ Irski
				+ Škotski gelski
				+ Manski

## Reference

## Vanjske veze

* *Celtic* (`en`)
* *Celtic languages* (`en`)